- Watheti wa Thimoti
- <
- 2
- >

2
Malongi matadidini lombilu
1 Kima kya theti yiluhekidini kikesa, lwahanaka bizitu byenu, bilomba, lwabokwadilaka yi kuvutulaka matondu kikuma kya batu boosu, 2 kikuma kya bakyamvu yi kikuma kya boosu babana benina yi biyeka, ndangu twalenga kala yi luzingu lwa talala yi luzitu lwosu muna kuyekamina kwena Nzambi. 3 Bwabuna bwenina bukheti amana kisibwa tambwasa Nzambi, Muhuludi wetu, 4 wuna wisi zola ni batu boosu bahuluka amana balenga tula mu kuzaya kyedikaa2:4 Yez 18:23. . 5 Mukuma Nzambi mosi kenina, amana phi mukhundikisib2:5 Yesu kenina mukhundingisi ha kati dya betu yi Nzambi. Disongidila ni wuna wisi tukhundingisa. mosi kenina hana kati dya Nzambi yi batu, mutu meni wuna kenina Kidisitu Yesu, 6 yandi wádihana yandi-meni hanga thuka kikuma kya batu boosu: kyakina kimbangi kyáhanama muna tangwa dya kyawud2:6 Mth 20:28. . 7 Kyakina bángyadikila meni, yikala mbambala, thumwa e2:7 2Th 1:11. yi kiyeka kya kulonga, kwena babana bakondi kala Bayuta, lukwikilu yi kyedika. Nzonzibwa mu kyedika, phuniku.
8 Kikuma kya bwabuna, nzodi ni bayakala boosu balombilaka kosu homa, bathutaka ku zilu moku ma bawu ma kasemi, konda kukalaka yi khabu keti tendu.
9 Kitesu kimosi phi, bakhetu bavwataka mutindu wa bukheti, wa luzitu, konda kudizatisa; badihandaku tsuki, keti bilunga bya wolu yi misanga keti miledi mihiti thaluf2:9 1Pi 3:3. , 10 kaasi bavwata mihangu mya bukheti, bwosu buna bufwanini kwena bakhetu babana bisi monika ni bisi dihana kwena Nzambi. 11 Bakhetu bafweti yukaka malongi mu talala yi kulemvuka kwosu. 12 Phaniku muswa kwena bakhetu mu kulonga, ho loni kubonga kiyeka ku thwala ya bayakala; bafweti kala talala. 13 Kikuma, Atamu watheti batekila sala, Evwa ku manima nana. 14 Amana ka Atamu ku wáhunakana, kaasi mukhetu, yandi wáhunakana, wákolama ku mutsiku wa Nzambih2:14 Kuyandika 2:7,21-22; 3:1-6. . 15 Kaasi mukhetu kahúlukila muna bana babana kabúta, ho ni kakwamina muna lukwikilu, muna lungongu yi muna kuditomisa, ha kimosi yi kudikengaka.

- Watheti wa Thimoti
- <
- 2
- >

a 2:4 2:4 Yez 18:23.

b 2:5 2:5 Yesu kenina mukhundingisi ha kati dya betu yi Nzambi. Disongidila ni wuna wisi tukhundingisa.

d 2:6 2:6 Mth 20:28.

e 2:7 2:7 2Th 1:11.

f 2:9 2:9 1Pi 3:3.

h 2:14 2:14 Kuyandika 2:7,21-22; 3:1-6.

© 2022 SCO